stanford-oval/wikipedia huggingface dataset:
Oscar Ahlström

| Oscar Ahlström |
| --- | --- |

Henkilötiedot
Syntynyt: 15. marraskuuta 1986 (ikä 37) Farsta, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  178 cm
Paino:  83 kg
Seura
Seura:  AIK IF
Sarja:  Elitserien
Pelinumero:  86
Pelaajaura
Pääsarjaura:  2010–
Aik. seurat:  Huddinge IK (Allsv./Ruotsi I)
Oscar Ahlström (s. 15. marraskuuta 1986 Farsta, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. AIK:ssa pelaa myös hänen kaksoisveljensä Victor, joka on pelannut Oscarin joukkuetoverina koko hänen uransa ajan. Oscar Ahlströmin vahvuuksiin kuuluu hänen pienestä koostaan huolimatta pelirohkeus ja kaksinkamppailut. Hänen muita vahvuuksiaan on kädet ja pelisilmä.
Ura

Ahlström on Huddinge IK:n kasvatti. Hän pelasi ensimmäiset miesten pelinsä kaudella 2004–2005, jolloin Ahlström pelasi 16 Allsvenskanin ottelua, joissa hän teki yhden maalin. Suurimman osan kaudestaan hän pelasi kuitenkin vielä Huddingen J20-joukkueessa, jonka toiseksi paras pistemies Ahlström oli veljensä Victorin jälkeen tehopisteillä 14+18=32. Hän jakoi joukkueen maalipörssin voiton 14 osumallaan Jonas Höögin kanssa.
Huddingen miesten joukkue putosi kaudeksi 2005–2006 I-divisioonaan, jossa Ahlström pelasi ensimmäisen kokonaisen kautensa aikuisten sarjoissa. Hän teki 36 runkosarjaottelussa tehopisteet 11+22=33 ja Huddinge nousi takaisin Allsvenskaniin keväällä 2006. Ahlström ja Jimmy Ahnelöv olivat karsintasarjassa joukkueen toiseksi parhaita maalintekijöitä Dick Axelssonin jälkeen.
Ahlström teki ensimmäisellä kokonaisella Allsvenskan-kaudellaan (2006–2007) 45 runkosarjaottelussa seitsemän tehopistettä, mutta seuraavalla kaudella 2007–2008 hän teki  tehopisteet 13+21=34. Ahlström muodosti veljensä Victorin kanssa Huddingen pistepörssin kärkikaksikon; Oscar voitti joukkueen sisäisen syöttöpörssin ja oli toiseksi paras pistemies. Victor puolestaan voitti koko joukkueen sisäisen piste- ja maalipörssin. Kaudella 2008–2009 Oscar Ahlström teki Allsvenskanin yhden kauden piste-ennätyksensä tehopisteillä 19+26=45, joilla hän voitti Huddingen sisäisen pistepörssin. Huddingen toiseksi paras pistemies oli Victor, joka voitti maalipörssin. Huddinge ajautui sarjanousunsa jälkeen jokaisen kolmen seuraavan kautensa päätteeksi karsintasarjaan, kunnes joukkue putosi taas I-divisioonaan keväällä 2009. Oscar Ahlström oli kuitenkin tehopisteillä 6+6=12 koko karsintasarjan pistepörssin toinen Asplöven HC:n Juhamatti Yli-Junnilan jälkeen.
Huddingen putoamisesta huolimatta Ahlströmin veljekset jatkoivat uraansa Allsvenskanissa ja siirtyivät kaudeksi 2009–2010 AIK IF:ään. He olivat nostamassa AIK:ta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Oscar teki ensimmäisellä Elitserien-kaudellaan 53 runkosarjaottelussa tehopisteet 9+12=21 sekä kahdeksassa pudotuspeliottelussa kolme maalia, joilla hän ja Kent McDonell olivat AIK:n toiseksi parhaita maalintekijöitä Christian Sandbergin jälkeen.
Huhtikuussa 2011 Ahlströmit tekivät jälleen vuoden mittaisen jatkosopimuksen AIK:n kanssa. Oscar oli kaudella 2011–2012 13 osumallaan joukkueen kolmanneksi paras maalintekijä. Huhtikuussa 2012 Ahlströmit jatkoivat sopimustaan kahdella vuodella.
Muuta

Ahlströmit ovat toisen polven Elitserien-pelaajia, sillä heidän isänsä Erik pelasi omalla urallaan Djurgårdens IF:ssä ja Väsby Hockeyssä.
Alexandra Maquet

| Alexandra Maquet |
| --- | --- |
 Alma vuoden 2017 Eurovision laulukilpailussa.
Henkilötiedot
Syntynyt: 27. syyskuuta 1988 (ikä 36) Lyon, Ranska
Ammatti:  laulaja, lauluntekijä
Muusikko
Taiteilijanimi:  Alma
Aktiivisena:  2016–
Tyylilajit:  pop
Soittimet:  laulu, piano
Levy-yhtiöt:  Warner Music France
Aiheesta muualla
alma-music.fr
  [ Muokkaa Wikidatassa ] [ ohje ]  
Alma esittämässä ”Requiemia” euroviisujen harjoituksissa toukokuussa 2017.
Alexandra Maquet (s. 27. syyskuuta 1988 Lyon, Ranska), tunnettu myös nimellä Alma, on ranskalainen laulaja ja lauluntekijä. Hän edusti Ranskaa vuoden 2017 Eurovision laulukilpailussa kappaleella ”Requiem” ja sijoittui 12:nneksi.
Elämä ja ura

Alma eli oikealta nimeltään Alexandra Maquet varttui Lyonissa kahden nuoremman sisaren kanssa. Hänen lapsuudessaan perhe vietti aikaa myös Yhdysvalloissa, Italiassa ja Brasiliassa. Valmistuttuaan taloustieteen alalta hän muutti vuodeksi Milanoon, mutta sen jälkeen hän muutti Pariisiin tavoitellakseen muusikon uraa. Pariisissa Alma esiteltiin Nazim Khaledille, ja hän allekirjoitti sopimuksen Warner Music Francen kanssa. Kesäkuussa 2016 Alma julkaisi debyyttisinglensä La chute est lente.
9. helmikuuta 2017 ilmoitettiin, että Alma edustaisi Ranskaa vuoden 2017 Eurovision laulukilpailussa Kiovassa kappaleella ”Requiem”.
Hän valmistui IÉSEG School of Management: stä.
Diskografia > Albumit

Ma peau aime (2017)
Diskografia > Singlet

La chute est lente (2016)
Requiem (2017)
Aiheesta muualla

Virallinen sivu (Arkistoitu – Internet Archive) (ranskaksi)
Paradinha

| ”Paradinha” Anitta |
| --- | --- | --- |

Singlen tiedot
 Julkaistu: 31. toukokuuta 2017
 Formaatti: digitaalinen lataus
 Tyylilaji: dancehall
 Kesto: 02.21
 Levy-yhtiö: Warner Music
Anittan muut singlet
| ”Switch” 2017 | ”Paradinha” 2017 | ”Sua Cara” 2017 |
Paradinha (Suomeksi: Pieni tauko) on brasilialaisen laulaja-lauluntekijä Anittan kappale. Sen julkaisi Warner Music singlenä 31. toukokuuta 2017. Kappaleen ovat sanoittaneet Anitta, Umberto Tavares sekä Jefferson Junior ja sen on oletettu tulevan olemaan osana artistin tulevaa neljättä studioalbumia. Tämä on Anittan ensimmäinen espanjankielinen kappale sitten kappaleen "Sim ou Não" espanjankielisen version, jolla vierailee "Maluma". Se on dancehall-kappale latinalaisilla alagenreillä rumpujensoitosta aina elektroniseen huilun soittamiseen. Anitta seurasi Shakiran ja Enrique Iglesiasin jalanjälkiä lyömällä vetoa espanjaksi voittaakseen puolelleen 33 miljoonaa hänen kieltään puhuvaa Yhdysvaltain asukasta, jokseenkin asettamalla vaiheen julkaista musiikkia jälleen englanniksi tulevaisuudessa.
Käännös suomeksi
Pappila (Tampere)

Pappila on Tampereen kaupunginosa, joka sijaitsee noin viiden ja puolen kilometrin päässä keskustasta. Pappila rajautuu lännessä Takahuhtiin, idässä Linnainmaahan, etelässä Ristinarkkuun ja pohjoisessa Niihamaan. Pappilassa oli 31.12.2014 2 954 asukasta.
Ottavio Panaro

Ottavio Panaro (s. 20. marraskuuta 1965 Acqui Terme, Italia) on italialainen Aku Ankka-sarjakuvien tekijä. Panaron ensimmäinen sarjakuvatarina oli Zio Paperone principe da 1 cent, jota ei ole vielä julkaistu Suomessa. Toistaiseksi Suomessa on julkaistu 113 Panaron tekemää sarjakuvatarinaa. Yhteensä Panaro on tuottanut 234 sarjakuvatarinaa. Muista Disneyn sarjakuvataiteilijoista Panaro on tehnyt sarjakuvatarinoita yhteistyössä eniten Carlo Panaron kanssa, 32. Ottavio Panaro ei kuitenkaan ole sukua Carlo Panarolle heidän identtisistä sukunimistään huolimatta.
Osmankäämikasvit

| Osmankäämikasvit |
| --- | --- |
 Leveäosmankäämi (Typha latifolia)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Osmankäämikasvit Typhaceae  Juss.
Katso myös
   Osmankäämikasvit Wikispeciesissä   Osmankäämikasvit Commonsissa 
Infobox OKNimi-testi OK: 
Osmankäämikasvit (Typhaceae) on Poales-lahkoon kuuluva yksisirkkaisten kasvien heimo, jonka kasvit ovat kosteikkojen juurakollisia ruohoja. Uusimmissa kasvien luokitteluissa osmankäämikasvien heimoon sisällytetään myös palpakot (Sparganium), jotka muodostivat aikaisemmin oman palpakkokasvien (Sparganiaceae) heimonsa.
Osmankäämikasvien lehdet ovat tasasoukkia ja pystyjä. Lehtitupet ovat selväpiirteiset toisin kuin sukulaisillaan palpakkokasveilla. Kukinto on luonteenomainen: lieriömäinen, tiheä ja tähkämäinen ja siinä on runsaasti vähäpätöisiä kukkia. Emikukkia käsittävä osa on siitä erillisen hedekukkia käsittävän osan alapuolella. Kukat ovat kehättömiä. Hedekukissa on yhteen kasvaneet heteet. Emikukkien kukkaperä on pitkäkarvainen. Hedelmä on pähkylä.
Heimon muodostaa ainoastaan osmankäämien (Typha) suku, jossa on 8–13 lajia luokitustavasta riippuen. Lajit kasvavat monissa ilmastovyöhykkeissä tropiikista viileään eri puolilla maapalloa, mutta puuttuvat Madagaskarilta, Malesiasta ja  Amerikoiden lämpimistä osista.
Suvut

Sparganium – palpakot
Typha – osmankäämit
Ottawa (täsmennyssivu)

Ottawa voi tarkoittaa seuraavia asioita:
Ottawa, Kanadan pääkaupunki
Ottawajoki, joki Québecin ja Ontarion provinssissa Kanadassa
Ottawat, pohjoisamerikkalainen alkuperäiskansa
Ottawa, kaupunki Yhdysvaltojen Illinoisissa
Ottawa, kaupunki Yhdysvaltain Kansasissa
Ottawan piirikunta, piirikunta Michiganissa, Yhdysvalloissa
Ottawan piirikunta, piirikunta Ohiossa, Yhdysvalloissa
Ottawan piirikunta, piirikunta Oklahomassa, Yhdysvalloissa
Ottawa on suomalaisen Kalmar Oyj:n terminaalitraktorin merkki.
HMCS Ottawa (H60), River-luokan hävittäjä
HMCS Ottawa (H31), River-luokan hävittäjä
HMCS Ottawa (DDH 229), St. Laurent -luokan hävittäjä
HMCS Ottawa (FFH 341), Halifax-luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ottawa”, voi hakea sivunnimihaulla, laajalla sivunnimihaulla tai tekstihaulla.
Ottavio Vitale

Ottavio Vitale RCJ (s. 5. helmikuuta 1959 Grottaglie) on Albaniassa toimiva, Italiasta kotoisin oleva roomalaiskatolinen piispa. Hänet vihki papiksi Benigno Luigi Papa 27. kesäkuuta 1992. Hänet nimitettiin Lezhën apostoliseksi hallitsijaksi 5. helmikuuta 2000 ja Lezhën hiippakunnan piispaksi 23. marraskuuta 2005. Piispaksi vihkiminen seurasi 6. tammikuuta 2006. Pääkonsekraattorina toimi Angelo Massafra, jota avustivat John Bulaitis ja Rrok Mirdita.
Paradise (kappale)

| ”Paradise” Alan Walker, K-391 & Boy in Space |
| --- | --- | --- |

Singlen tiedot
 Albumilta: World of Walker
 Julkaistu: 23. syyskuuta 2021
 Formaatti: digitaalinen lataus, suoratoisto
 Tuottaja(t): Alan Walker
 Tyylilaji: pop
 Kesto: 03.04
 Levy-yhtiö: MER, Sony
Alan Walkerin muut singlet
| ”Running Out of Roses” 2021 | ”Paradise” 2021 | ”World We Used to Know” 2021 |
K-391:n muut julkaisut
| ”Aurora” 2021 | ”Paradise” 2021 |   |
Boy in Spacen muut julkaisut
| ”Remember Me” 2021 | ”Paradise” 2021 |   |
Paradise on norjalaisten DJ-tuottajien Alan Walkerin ja K-391:n sekä ruotsalaisen laulaja-lauluntekijän Boy in Spacen musiikkikappale. Se julkaistiin Walkerin "World of Walker"-studioalbumin seitsemäntenä singlenä 23. syyskuuta 2021. Kappale on liitetty mobiilipeliin PUBG Mobile, jossa sitä käytetään pelin yleistilassa sekä ajoneuvoissa. Kappaleen musiikkivideo julkaistiin Walkerin YouTube-kanavalla 24. syyskuuta 2021 ja se sisältää seuraavan luvun "World of Walkerin" tarinassa.
"Paradise" oli kaupallisesti huono menestys, sen päästyä singlelistalle ainoastaan Norjassa. Kappale on esitetty livenä muun muassa Skavlan talk show-ohjelmassa 13. lokakuuta 2021.
Käännös suomeksi
Pappila (Salo)

Pappila on kylä Salossa. Pieni kylä erottuu Uskelanjoen viljellyssä laaksossa selkeästi. Pappila sijaitsee valtatien 1 Salon liittymän eteläpuolella.
Pappilan kyläalue sijaitsee Asolanojan ja Uskelanjoen välisellä kaistaleella. Kylän rakennukset muodostavat tiiviin kokonaisuuden Hiidentien varrella. Kylässä sijaitsee entisen Uskelan Isokylän emäkirkon muistomerkki ja hautausmaa. Nimensä mukaisesti kylässä on ollut Uskelan seurakunnan pappila. Pappilasta tehtiin Isokylän kansakoulu, joka muutettiin asuintaloksi 1980-luvulla. Kylässä on vanhan pappilan lisäksi ja muutama muu asuintalo.
Uskelan Pappila sijaitsi vielä 1700-luvulla aivan Isokylän emäkirkon vieressä. Vuonna 1802 se siirrettiin pari sataa metriä nykyiselle paikalleen. Isokylän emäkirkko vaurioitui maanvyöryssä 1825 ja se purettiin.
Otto Kotonen

Otto Kotonen (11. tammikuuta 1878 Virolahti   – 28. joulukuuta 1933 Viipuri) oli suomalainen toimittaja ja piirisihteeri.
Otto Kotosen vanhemmat olivat talollinen Tuomas Kotonen ja Maria Villi ja puoliso vuodesta 1907 Fanny Adéle Paasio (Pehrman). Varatuomari Anton Kotonen oli hänen veljensä. Otto Kotonen  kävi kansanopiston  1896 ja maanviljelyskoulun 1898 ja toimi maanviljelijänä Luumäellä 1898–1907. Tuorlan maanviljelyskoulun palveluksessa hän oli 1907–1908 ja sitten Viipuri-lehden toimittaja 1908–1916 ja päätoimittaja 1916–1918. Karjalan Kansalaisliiton sihteerinä Kotonen toimi vuodesta 1918. Hän oli myös muun muassa piirisihteerinä mukana Suomalaisen puolueen ja Kokoomuksen toiminnassa, samoin kuin toimi useissa eri yhdistyksissä ja järjestöissä. Kotonen oli 1920-luvun alusta kuolemaansa saakka Vapaa Karjala -lehden päätoimittaja. Suomen sisällissodassa vuonna 1918 punaisten vangitsema Kotonen toimi 1930-luvun alussa Suomen Lukon, Lapuan liikkeen ja IKL:n piirissä.
Aikapommi (albumi)

| Aikapommi Erkki Liikanen – Kari Tapio   Aikapommi |
| --- | --- | --- |

Studioalbumin tiedot
 Äänitetty : syyskuussa 1974 
 Studio : Finnvox-studiot
 Julkaistu: 1974
 Formaatti: LP-levy (YFPL 1-834)   C-kasetti (YFPK 1-834)
 Tuottaja(t): Esko Linnavalli
 Tyylilaji: folk, country, iskelmä
 Kesto: 29.00
 Levy-yhtiö: Discophon
 Levymerkki: RCA Victor
Listasijoitukset
  Suomi: 8. (toukokuu 1975) 
Erkki Liikasen muut julkaisut
|   | Aikapommi 1974 | Evakkoreki 1975 |
Kari Tapion muut julkaisut
|   | Aikapommi 1974 | Nostalgiaa 1976 |
Aikapommi on suomalaisten laulajien Erkki Liikasen ja Kari Tapion yhteinen studioalbumi vuodelta 1974. Levyn kappaleista Tapio laulaa seitsemän ja Liikanen viisi. Albumi oli Kari Tapion ensimmäinen studioalbumi.
Tapiota ja Liikasta säestää Aikapommi-yhtye, johon Tapio oli liittynyt edellisenä vuonna. Samoihin aikoihin syntyjään Kari Jalkanen otti Kari Tapion taiteilijanimekseen laulaja Ilkka ”Danny” Lipsasen ja Discophon-levy-yhtiön Johan ”Mosse” Vikstedtin toiveesta.
Levy sisältää pääosin Tapion suuresti rakastamaa country-musiikkia, mutta mukana on myös uudempia amerikkalaisia iskelmäkappaleita.
Albumi julkaistiin RCA Victor -levymerkillä vinyylilevynä ja C-kasettina. C-kasettina albumi on julkaistu uudelleen muutaman kerran.
Kappaleet

Kari Tapio: Rekkakuski – 2.10 (alkup. ”Truck Drivin' Man”, säv. ja alkup. san. Terry Fell, suom. san. E. Liikanen, sov. Aikapommi & Esko Linnavalli)
Erkki Liikanen: Jäkäti jäk – 1.40 (alkup. ”Yakety Sax”, säv. R. Randolp – J. Rich, suom. san. E. Liikanen)
Kari Tapio: Hän lauloi lauluain – 3.05 (alkup. ”The Singer Sang the Song”, säv. ja alkup. san. C. Sedqwick, suom. san. P. Reponen, sov. Aikapommi & Esko Linnavalli)
Kari Tapio: Saanhan viimeisen tanssin – 2.26 (alkup. ”Save the Last Dance for Me”, säv. ja alkup. san. D. Pomus – M. Shuman, suom. san. Saukki, sov. Aikapommi & Esko Linnavalli)
Erkki Liikanen: Sateenkaari – 2.51 (säv. ja san. E. Liikanen)
Kari Tapio: Tyttö ja mökki – 2.12 (alkup. ”Little Cabin on the Hill”, säv. ja alkup. san. L. Flatt – B. Monroe, suom. san. E. Liikanen, sov. Aikapommi & Esko Linnavalli)
Kappaleet > B-puoli

Erkki Liikanen: Meiä Veera – 1.51 (alkup. ”Arms Full of Empty”, säv. ja alkup. san. B. Owens, suom. san. E. Liikanen)
Kari Tapio: Päivin illoin – 2.58 (säv. ja san. E. Liikanen, sov. Aikapommi & Esko Linnavalli)
Erkki Liikanen: Hello Buddy – 2.29 (alkup. ”Hello Buddy”, säv. ja alkup. san. Backley – Hawkes, suom. san. E. Liikanen)
Kari Tapio: Saanhan mennä luotas pois – 2.26 (alkup. ”Release Me”, säv. E. Miller – Dub Williams – Robert Yount, suom. san. J. Vainio, sov. Aikapommi & Esko Linnavalli)
Kari Tapio: Lähde mukaan – 2.24 (alkup. ”Hey, Good Lookin’”, säv. ja alkup. san. H. Williams, suom. san. K. Kuuva, sov. Aikapommi & Esko Linnavalli)
Erkki Liikanen: Meillä pantiin tuulemaan – 2.28 (alkup. ”Listen to a Country Song”, säv. ja alkup. san. A. Garth – J. Messina, suom. san. E. Liikanen)
Lähteet:
Tekijät

Erkki Liikanen – laulu (2, 5, 7, 9, 12)
Kari Tapio – laulu (1, 3, 4, 6, 8, 10, 11)
Tekijät > Muusikot Kari Tapion laulamilla kappaleilla

Esko Linnavalli – kapellimestari, celesta (3), klavinetti (4, 11)
Pekka Pöyry – altto- ja tenorisaksofonit (6)
Lähde:
Tekijät > Muusikot Kari Tapion laulamilla kappaleilla > Aikapommi-yhtye Tapion kappaleilla

Juhani Juutilainen ja Vilho Uusitalo – kitarat
Erkki Liikanen – rummut, taustalaulu (1, 4, 6, 8, 11)
Heikki Liikanen – basso, taustalaulu (1, 4, 6, 8, 11)
Risto Pelli – piano (6, 10, 11), urut (4), taustalaulu (1, 4, 6, 8, 11)
Roy Rabb – steel-kitara (1, 8, 10)
Lähde:
Tekijät > Tuotanto

Esko Linnavalli – tuotanto
Jouko Ahera – äänitys (Finnvox-studiot, Helsinki, syyskuussa 1974)
Kai Norberg – kansikuva
Hannu Lahtonen – takakannen valokuva
Lasse Mårtenson – ulkoasu
Lähteet:
Aleksandra Elbakjan

Aleksandra Elbakjan
Aleksandra Elbakjan vuonna 2021.
| --- | --- |
Syntynyt:  6. marraskuuta 1988  (35 vuotta) Almaty  
Syntymänimi:  Александра Асановна Элбакян 
Koulutus:  Satbayev University (alempi korkeakoulututkinto) (2005–2009) Moskovan talouskorkeakoulu (2012–2014) Institute of Philosophy (PhD in Philosophical Sciences) (- 2024)  
| --- | --- |
Verkkosivusto:  engineuring.wordpress.com 
Palkinnot:  Nature's 10 (2016) EFF Award (2023) 
muokkaa - muokkaa wikitekstiä - muokkaa Wikidataa
Aleksandra Asanovna Elbakjan (ven. Александра Асановна Элбакян; s. 6. marraskuuta 1988 Almaty, Kazahstanin SNT) on kazakstanilainen ohjelmistosuunnittelija ja tieteen avoimen saatavuuden puolestapuhuja. Elbakyan tuli tunnetuksi vuonna 2011 perustamastaan Sci-Hub-verkkosivustosta. Sivusto kopioi maksumuurien takana olleita tiedejulkaisuja julkiseen verkkoon. Ennen Sci-Hubin nousemista julkisuuteen Elbakjan tutki aivotietokoneliittymiä ja hänen päättötyönsä oli tietoturvasta.
Sci-Hubiin on suhtauduttu sekä räikeänä piratismina että uutena paradigmana tieteelliseen julkaisuun, joka antaa muillekin kuin rikkaille länsimaille pääsyn tutkimustietoon. Maaliskuussa 2017 Sci-Hub sisälsi 68,9 % Crossref-tietokantaan rekisteröidyistä 81,6 miljoonasta artikkeleista. Sivusto tuomittiin vuonna 2017 Yhdysvalloissa tekijänoikeuksien rikkomisesta, mutta koska sivusto sijaitsee Yhdysvaltojen ulkopuolella tuomion vaikutukset ovat epäselviä.
Vuonna 2016 tiedelehti Nature listasi Elbakjanin yhdeksi tieteen kannalta merkittävistä ihmisistä. Vuonna 2017 hyönteistieteilijät Andrey I. Khalaim ja Enrique Ruíz-Cancino nimesivät löytämänsä loispistiäislajin Idiogramma elbakyanae hänen mukaansa tunnustuksena tieteellisen tiedon saamisesta kaikkien tutkijoiden käyttöön. Elbakjan tunnetaan laajalti myös lempinimellä (Science's) Pirate Queen, tieteiden merirosvokuningatar.
Elämä ja ura

Elbakjan syntyi Almatyssä, Kazakstanissa 6. marraskuuta 1988. Hänellä on slaavilaisia, armenialaisia ja aasialaisia sukujuuria.
Vuonna 2009 hän valmistui tietojenkäsittelytieteen kandidaatiksi Kazakstanin teknillisestä yliopistosta (Satbajevin yliopisto). Tämän jälkeen hän työskenteli vuoden tietoturva-alalla Moskovassa, kunnes oli kerännyt tarpeeksi varoja lähteäkseen Freiburgin yliopistoon, jossa hän aloitti 2010 työskentelyn aivojen ja tietokoneiden välisen käyttöliittymän parissa. Samana kesänä hän osallistui työharjoittelijana ”Neurotieteet ja tietoisuus” -projektiin Georgian teknillisessä yliopistossa Yhdysvalloissa. Ollessaan 23-vuotias vuonna 2011 hän palasi Kazakstaniin, ja perusti Sci-Hubin. Sieltä käsin hän työskenteli freelancerohjelmoijana, ja kertoo Sci-Hubin sivulla kiinnostuneensa silloin politiikasta silloisen Venäjän presidentti Dmitri Medvedevin edistäessä informaatioteknologiaa ja avoimuutta. Vuonna 2012 Elbakjan muutti Venäjälle opiskellakseen hallintotieteitä Moskovan valtionyliopistossa. Häntä kiinnosti avoimen tiedon historia ja synty, minkä myötä hän siirtyi opiskelemaan uskontotieteitä vuonna 2015. Vuonna 2016 hän jätti myös nämä opinnot kesken, ja heltä evättiin Venäjän kansalaisuus.
Vuonna 2019 Elbakjan valmistui Pietarin valtionyliopistosta kielitieteiden maisteriksi. Hän erikoistui opinnoissaan raamatullisiin kieliin.
Näkemykset ja kritiikki

Elbakjan on kertonut avoimesti olevansa aatteiltaan kommunisti, ja hän kertoo Sci-Hubin sivulla, että "Tieteen on oltava avointa, koska kommunismi ja kommunikaatio juontuvat sanoina samasta kielellisestä juuresta" (Science must be open while communism and communication are same-root words). Hänen mukaansa kommunismilla ja tieteillä on yhteinen missio, jota hän kuvaa Robert Mertonia konseptia mukaillen "tieteellisenä kommunismina".
Tekijänoikeuslainsäädäntö on Elbakjanin mielestä luonnostaan epäreilua, sillä se suojaa niitä, joilla on jo valmiiksi valtaa, ja rankaisee köyhiä. Hän on voimakkaasti Open access-liikkeen kannattaja, ja kokee, että Sci-Hubin kaltaiset sivustot ovat osa aatteen kannattajien tavoitteita.
Vuonna 2015 Osana ulkomaisten vaikutteiden puhdistamiskampanjaa Venäjän hallitus päätti ajaa alas tieteen rahoittajajärjestö Dynastyn, ja totesi sen olevan "ulkomainen vakooja". Elbakjan oli uutisesta iloinen, ja puoltaakseen näkemystään Dynastystä hän julkisti tekstejä, joissa kertoi järjestöllä olleen poliittisia kytköksiä Venäjän liberaaliin oppositioon, ja että sen perustajat rahoittivat valikoidusti tutkimuksia, joiden näkemykset vastasivat heidän omiaan. Hän kutsui rahastoa ja Sci-Hubia ideologisesti vastakohtaisiksi, ja sanoi Dynastyn olevan Sci-Hubin kapitalistinen este. Tämän seurauksena Dynastyn kannattajat aloittivat Elbakjaniin kohdistuvan laajamittaisen ahdistelun, jonka jälkeen Elbakjan sulki venäläisiltä pääsyn Sci-Hubiin.
Vuonna 2018 Elbakjan kehotti Sci-Hubin kannattajia äänestämään paikallista piraattipuoluetta tekijänoikeuslainsäädännön muuttamiseksi.
Vuonna 2019 Elbakjania epäiltiin venäläiseksi vakoojaksi Yhdysvaltain toimesta, mutta hän kiisti kaikki kytköksensä Venäjän ja muidenkaan valtioiden tietoihin.
8.3.2021 Elbakjan kirjoitti twitteriin päivityksen, jossa hän osoitti kuvankaappauksen avulla, että FBI oli pyytänyt Applelta hänen tietojaan.
Julkaisut

Puheet ja vertaisarvioidut haastattelut
Mikael Böök: Why do we live in a world where libraries are illegal - An interview with Alexandra Elbakyan DOI: 10.5281/zenodo.4603332
Why Science is Better with Communism? The Case of Sci-Hub. 20.05.2016 Pohjois-Texasin yliopiston Open Access Symposium 2016
Väitöskirjat ja tieteelliset julkaisut
Human EEG as a biometrics in access control systems. (2008) Satbaev U. Kazakhstan
Human-machine interaction. Brain interface. (2008) Satbaev U. Kazakhstan
Open Information of public authorities. (2013) Moskovan yliopisto
The Spirit of God in Hebrew Bible. (2019) Pietarin yliopisto
Aiheesta muualla

Wikimedia Commonsissa on kuvia tai muita tiedostoja aiheesta .
Engineuring – Aleksandra Elbakjanin blogi
Aleksandra Elbakjan Twitterissä
Alexandra Elbakyan and Sci-Hub: The Full Story - Blog  20.5.2017. Ultius.com.
По-живому. Александра Элбакян - Haastettelu Youtubessa (venäjäksi)
Ostvorpommern

Ostvorpommern on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunnan pääkaupunki oli Anklam.
Piirikunta lakkautettiin vuonna 2011, ja sen alue kuuluu nykyisen Vorpommern-Greifswaldin piirikuntaan.
Maantiede

Ostvorpommern sijaitsi Itämeren rannalla ja rajautui idässä Puolaan, kaakossa Uecker-Randowin piirikuntaan, etelässä Mecklenburg-Strelitzin piirikuntaan, lännessä Demminin piirikuntaan ja luoteessa Nordvorpommernin piirikuntaan, sekä pohjoisessa Greifswaldin piirikunnattomaan kaupunkiin.
Piirikuntaan kuului suurin osa Saksan ja Puolan rajalla sijaitsevasta Usedomin saaresta, jonka katsotaan olevan Saksan toiseksi suurin saari Rügenin jälkeen. Saaren pinta-ala on 445 neliökilometriä, josta 373 neliökilometriä kuuluu Saksalle ja 72 neliökilometriä Puolalle.